CELEX: 31999D0608
Language: el
Date: 1999-09-10 00:00:00
Title: 1999/608/ΕΚ: Απόφαση της Επιτροπής της 10ης Σεπτεμβρίου 1999 για τροποποίηση των παραρτημάτων της οδηγίας 90/429/ΕΟΚ του Συμβουλίου, για τον καθορισμό των απαιτήσεων υγειονομικού ελέγχου που ισχύουν στο ενδοκοινοτικό εμπόριο και στις εισαγωγές σπέρματος χοίρων [κοινοποιηθείσα υπό τον αριθμό Ε(1999) 2836] (Κείμενο που παρουσιάζει ενδιαφέρον για τον ΕΟΧ)

Avis juridique important

|

31999D0608

1999/608/ΕΚ: Απόφαση της Επιτροπής της 10ης Σεπτεμβρίου 1999 για τροποποίηση των παραρτημάτων της οδηγίας 90/429/ΕΟΚ του Συμβουλίου, για τον καθορισμό των απαιτήσεων υγειονομικού ελέγχου που ισχύουν στο ενδοκοινοτικό εμπόριο και στις εισαγωγές σπέρματος χοίρων [κοινοποιηθείσα υπό τον αριθμό Ε(1999) 2836] (Κείμενο που παρουσιάζει ενδιαφέρον για τον ΕΟΧ)  

Επίσημη Εφημερίδα αριθ. L 242 της 14/09/1999 σ. 0020 - 0027

ΑΠΟΦΑΣΗ ΤΗΣ ΕΠΙΤΡΟΠΗΣτης 10ης Σεπτεμβρίου 1999για τροποποίηση των παραρτημάτων της οδηγίας 90/429/ΕΟΚ του Συμβουλίου, για τον καθορισμό των απαιτήσεων υγειονομικού ελέγχου που ισχύουν στο ενδοκοινοτικό εμπόριο και στις εισαγωγές σπέρματος χοίρων[κοινοποιηθείσα υπό τον αριθμό Ε(1999) 2836](Κείμενο που παρουσιάζει ενδιαφέρον για τον ΕΟΧ)(1999/608/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 90/429/ΕΟΚ του Συμβουλίου, της 26ης Ιουνίου 1990, για τον καθορισμό των απαιτήσεων υγειονομικού ελέγχου που ισχύουν στο ενδοκοινοτικό εμπόριο και στις εισαγωγές σπέρματος χοίρων(1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 17,Εκτιμώντας:(1) ότι η οδηγία 90/429/ΕΟΚ επιβάλλει τη διεξαγωγή μιας δοκιμασίας ανίχνευσης του αφθώδους πυρετού εν αναμονή της προώθησης μιας κοινοτικής πολιτικής με στόχο την καταπολέμηση της ασθένειας αυτής· ότι η πολιτική αυτή εφαρμόζεται ήδη και ότι ο εμβολιασμός κατά του αφθώδους πυρετού δεν πραγματοποιείται πλέον από τι 1991, και η δοκιμασία δεν είναι πλέον αναγκαία·(2) ότι η οδηγία 90/429/ΕΟΚ επιβάλλει τη διεξαγωγή δοκιμασιών επί των ζώων που εξέρχονται από τα κέντρα συλλογής· ότι οι δοκιμασίες αυτές μπορούν επίσης να διεξάγονται αποτελεσματικά επί των ζώων που διαμένουν στο κέντρο, σύμφωνα με ένα πρόγραμμα το οποίο εξασφαλίζει ότι ένα αντιπροσωπευτικό δείγμα ζώων θα υποβάλλεται σε τακτικές δοκιμασίες και ότι το σύνολο των ζώων υποβάλλεται σε δοκιμασίες τουλάχιστον μία φορά το χρόνο·(3) ότι υπό το φως των τεχνικών εξελίξεων και της πείρας που αποκτήθηκε από την εφαρμογή της οδηγίας, ενδείκνυται να τροποποιηθούν τα παραρτήματα, ώστε να ληφθούν υπόψη αυτές οι εξελίξεις, ιδίως όσον αφορά τη βρουκέλλωση·(4) ότι είναι αναγκαίο να καθοριστούν όροι για το εμπόριο ζωντανών κάπρων που πρόκειται να χρησιμοποιηθούν για την παραγωγή σπέρματος, με τη θέσπιση συμπληρωματικών εγγυήσεων για τους όρους που προβλέπονται από την οδηγία 64/432/ΕΟΚ(2) για το εμπόριο ζωντανών χοίρων·(5) ότι είναι αναγκαίο να προβλεφθούν μέτρα για το εμπόριο του σπέρματος χοίρων στα κράτη μέλη ή στις περιοχές που αναγνωρίζονται απαλλαγμένα από τη νόσο Aujeszky σύμφωνα με το άρθρο 10 της οδηγίας 64/432/ΕΟΚ·(6) ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Τα παραρτήματα Α, Β και Γ της οδηγίας 90/429/ΕΟΚ αντικαθίστανται από το παράρτημα της παρούσας απόφασης.Άρθρο 2Η παρούσα απόφαση εφαρμόζεται από την 1η Οκτωβρίου 1999. Δεν εφαρμόζεται σε περιπτώσεις σπέρματος το οποίο συλλέγεται, υπόκειται σε επεξεργασία και αποθηκεύεται πριν από την 1η Οκτωβρίου 1999.Άρθρο 3Η παρούσα απόφαση απευθύνεται στα κράτη μέλη.Βρυξέλλες, 10 Σεπτεμβρίου 1999.Για την ΕπιτροπήFranz FISCHLERΜέλος της Επιτροπής(1) ΕΕ L 224 της 18.8.1990, σ. 62.(2) ΕΕ 121 της 29.7.1964, σ. 1977.ΠΑΡΑΡΤΗΜΑ"ΠΑΡΑΡΤΗΜΑ ΑΚΕΦΑΛΑΙΟ ΙΌροι για την έγκριση κέντρων συλλογής σπέρματοςΤα κέντρα συλλογής σπέρματος πρέπει:1. να παρακολουθούνται συνεχώς από έναν κτηνίατρο του κέντρου2. να διαθέτουν τουλάχιστουν:α) εγκαταστάσεις κατάλληλες για τη στέγαση και την απομόνωση των ζώων που εμφανίζουν θετικά αποτελέσματα στις δοκιμασίες που περιγράφονται στο παράρτημα Β, κεφάλαιο ΙΙ, ή που παρουσιάζουν κλινικά συμπτώματα ασθένειας·β) εγκαταστάσεις για τη συλλογή σπέρματος, συμπεριλαμβανομένου ειδικού χώρου για τον καθαρισμό και την απολύμανση ή αποστείρωση του εξοπλισμού·γ) χώρο επεξεργασίας του σπέρματος, ο οποίος δεν πρέπει να βρίσκεται κατ' ανάγκην στον ίδιο τόπο·δ) χώρο για την αποθήκευση του σπέρματος, ο οποίος δεν πρέπει να βρίσκεται κατ' ανάγκην στον ίδιο τόπο3. να είναι κατασκευασμένα ή απομονωμένα με τέτοιο τρόπο, ώστε να εμποδίζεται οποιαδήποτε επαφή με ζώα έξω από το κέντρο4. να είναι κατασκευασμένα με τέτοιο τρόπο, ώστε οι εγκαταστάσεις για τη στέγαση των ζώων και για τη συλλογή, την επεξεργασία και την αποθήκευση του σπέρματος να μπορούν να καθαρίζονται και να απολυμαίνονται εύκολα5. να είναι σχεδιασμένα με τέτοιο τρόπο ώστε οι χώροι όπου στεγάζονται τα ζώα να μην έχουν καμία επαφή με το χώρο επεξεργασίας του σπέρματος, όπως επίσης οι δύο μαζί να μην έχουν καμία επαφή με το χώρο αποθήκευσης του σπέρματος.ΚΕΦΑΛΑΙΟ ΙΙΌροι για την επίβλεψη των κέντρων συλλογής σπέρματοςΤα κέντρα συλλογής πρέπει:1. να επιβλέπονται, ώστε να διαμένουν σ' αυτά μόνο ζώα του είδους του οποίου πρέπει να συλλεχθεί το σπέρμα2. να επιβλέπονται, ώστε να τηρείται μητρώο, δελτία ή αρχείο σε ηλεκτρονικό υπολογιστή, όσου θα καταχωρούνται όλοι οι χοίροι που είναι παρόντες στο κέντρο, με λεπτομέρειες ως προς τη φυλή, την ημερομηνία γέννησης και την ταυτότητα κάθε ζώου, καθώς επίσης και μητρώο, δελτίο ή αρχείο σε ηλεκτρονικό υπολογιστή, όπου θα εμφανίζονται όλοι οι έλεγχοι για ασθένειες και όλοι οι εμβολιασμοί που πραγματοποιούνται, μαζί με στοιχεία του φακέλου σχετικά με την κατάσταση υγείας ή ασθένειας κάθε ζώου3. να υπόκεινται σε τακτικές επιθεωρήσεις από επίσημο κτηνίατρο, τουλάχιστον δύο φορές το χρόνο, κατά τις οποίες θα διεξάγεται έλεγχος σχετικά με τους όρους έγκρισης και επίβλεψης4. να επιβλέπονται έτσι ώστε να μην επιτρέπεται η είσοδος σε μη εξουσιοδοτημένα άτομα. Επιπλέον πρέπει να απαιτείται η είσοδος εξουσιοδοτημένων επισκεπτών να είναι σύμφωνη με τους όρους που καθορίζονται από τον κτηνίατρο του κέντρου5. να απασχολούν αρμόδιο, από τεχνική άποψη, προσωπικό, κατάλληλα εκπαιδευμένο όσον αφορά τις διαδικασίες απολύμανσης και τις τεχνικές υγιεινής που επιτρέπουν τον έλεγχο της εξάπλωσης των ασθενειών6. να επιβλέπονται ώστε:α) μόνο το σπέρμα που έχει συλλεγεί σε εγκεκριμένο κέντρο να υποβάλλεται σε επεξεργασία και να αποθηκεύεται στα εγκεκριμένα κέντρα, χωρίς να έρχεται σε επαφή με οποιαδήποτε άλλη παρτίδα σπέρματος·β) η συλλογή, η επεξεργασία και η αποθήκευση του σπέρματος να γίνονται αποκλειστικά σε χώρους που προορίζονται για το συγκεκριμένο σκοπό, με τους πιο αυστηρούς όρους υγιεινής·γ) όλα τα εργαλεία που έρχονται σε επαφή με το σπέρμα ή με τον σπερματοδότη, κατά τη συλλογή και την επεξεργασία, να απολυμαίνονται ή να αποστειρώνονται κατάλληλα πριν από κάθε χρήση·δ) τα προϊόντα ζωικής προέλευσης που χρησιμοποιούνται κατά την επεξεργασία του σπέρματος, συμπεριλαμβανομένων των πρόσθετων ουσιών ή των αραιωτικών, να λαμβάνονται από πηγές που δεν παρουσιάζουν κανέναν υγειονομικό κίνδυνο, ή να υποβάλλονται, πριν από τη χρήση τους, σε επεξεργασία με στόχο την αποτροπή παρόμοιου κινδύνου·ε) τα δοχεία που χρησιμοποιούνται για την αποθήκευση και τη μεταφορά να απολυμαίνονται ή να αποστειρώνονται κατάλληλα πριν από κάθε επαναπλήρωση·στ) ο χρησιμοποιούμενος κρυογόνος παράγοντας να μην έχει χρησιμοποιηθεί προηγουμένως για άλλα προϊόντα ζωικής προέλευσης·ζ) κάθε συλλογή σπέρματος, είτε κατανέμεται είτε όχι σε χωριστές δόσεις, να φέρει εμφανές σήμα το οποίο να επιτρέπει τον εύκολο προσδιορισμό της ημερομηνίας συλλογής του σπέρματος, της φυλής και της ταυτότητας του σπερματοδότη καθώς επίσης και το όνομα και τον αριθμό μητρώου του κέντρου συλλογής, που αναγράφονται μετά το όνομα της χώρας καταγωγής, ενδεχομένως υπό κωδικοποιημένη μορφή τα χαρακτηριστικά και η μορφή αυτού του σήματος, θα καθορίζονται σύμφωνα με τη διαδικασία που θεσπίζεται στο άρθρο 19.ΠΑΡΑΡΤΗΜΑ ΒΚΕΦΑΛΑΙΟ ΙΌροι που πρέπει να πληρούν τα ζώα που εισέρχονται στα εγκεκριμένα κέντρα συλλογής σπέρματος1. Όλα τα ζώα που εισέρχονται σε ένα κέντρο συλλογής σπέρματος πρέπει:α) να έχουν υποβληθεί σε περίοδο απομόνωσης τουλάχιστον 30 ημερών σε χώρο ειδικά εγκεκριμένο προς το σκοπό αυτό από την αρμόδια αρχή του κράτους μέλους, και στον οποίο βρίσκονται μόνον ζώα του ίδιου τουλάχιστον υγειονομικού χαρακτηρισμούβ) πριν από την είσοδό τους στο χώρο απομόνωσης που αναφέρεται στο στοιχείο α), να έχουν επιλεγεί από κοπάδια ή εκμεταλλεύσεις:- οι οποίες είναι απαλλαγμένες από βρουκέλλωση, σύμφωνα με το άρθρο 3.5.2.1 του Διεθνούς Κωδικού για την Υγεία των Ζώων·- στις οποίες δεν υπήρξε, στη διάρκεια των δώδεκα προηγούμενων μηνών, κανένα ζώο εμβολιασμένο κατά του αφθώδους πυρετού·- στις οποίες δεν παρουσιάστηκε, στη διάρκεια των δώδεκα προηγούμενων μηνών, καμία κλινική, ορολογική ή ιολογική ένδειξη της νόσου Aujeszky,- οι οποίες δεν βρίσκονται σε μια περιορισμένη ζώνη που καθορίζεται σύμφωνα με τις διατάξεις της κοινοτικής νομοθεσίας σχετικά με την εμφάνιση ασθενείας στους χοίρους.Τα ζώα δεν πρέπει να έχουν διαμείνει προηγουμένως σε κανένα κοπάδι που χαρακτηρίζεται κατώτερο, από υγειονομική άποψηγ) πριν από την περίοδο της απομόνωσης που αναφέρεται στο στοιχείο α) και στο διάστημα των 30 προηγούμενων ημερών, να έχουν υποβληθεί στις ακόλουθες δοκιμασίες, εκτελούμενες σύμφωνα με τα πρότυπα που καθορίζονται στις σχετικές οδηγίες, με αρνητικά αποτελέσματα:- δοκιμασία σύνδεσης συμπληρώματος, ή δοκιμασία βρουκελλικού αντιγόνου εντός ρυθμιστικού διαλύματος (από την 1η Ιανουαρίου 2001, η δοκιμασία βρουκελλικού αντιγόνου εντός ρυθμιστικού διαλύματος θα είναι η μόνη επιτρεπόμενη δοκιμασία)·- οροεξουδετέρωση ή δοκιμασία ELISA που χρησιμοποιεί όλα τα αντιγόνα του ιού της νόσου Aujeszky, στην περίπτωση των μη εμβολιασθέντων χοίρων,- ή δοκιμασία ELISA για τα αντιγόνα G1 της νόσου Aujeszky, στην περίπτωση χοίρων που εμβολιάσθηκαν με εμβόλιο από το οποίο έχουν αφαιρεθεί τα αντιγόνα G1,- δοκιμασία ELISA ή δοκιμασία οροεξουδετέρωσης για την παρουσία της κλασικής πανώλης των χοίρων.Όσον αφορά τη βρουκέλλωση, αν υπάρχουν ζώα που παρουσιάζουν θετικά αποτελέσματα στις δοκιμασίες, τα ζώα που παρουσιάζουν αρνητικά αποτελέσματα στην ίδια εκμετάλλευση γίνονται δεκτά στο χώρο απομόνωσης, αφού επιβεβαιωθεί ότι τα κοπάδια ή οι εκμεταλλεύσεις προέλευσης των ζώων που παρουσιάζουν θετικά αποτελέσματα είναι απαλλαγμένα από βρουκέλλωση.Η αρμόδια αρχή μπορεί να επιτρέπει τη διεξαγωγή των δοκιμασιών που αναφέρονται στην παρούσα παράγραφο μέσα στο χώρο απομόνωσης, υπό τον όρο ότι τα αποτελέσματα γίνονται γνωστά πριν από την έναρξη της περιόδου απομόνωσης των 30 ημερών που προβλέπεται στο στοιχείο α)δ) κατά της διάρκεια των δεκαπέντε τελευταίων ημερών της περιόδου απομόνωσης των 30 ημερών που προσδιορίζεται στο στοιχείο α), να έχουν υποβληθεί στις ακόλουθες δοκιμασίες, με αρνητικά αποτελέσματα:- όσον αφορά τη βρουκέλλωση, δοκιμασία σύνδεσης συμπληρώματος ή δοκιμασία βρουκελλικού αντιγόνου εντός ρυθμιστικού διαλύματος (από την 1η Ιανουαρίου 2001, η δοκιμασία βρουκελλικού αντιγόνου εντός ρυθμιστικού διαλύματος θα είναι η μόνη επιτρεπόμενη δοκιμασία),- οροεξουδετέρωση ή δοκιμασία ELISA που χρησιμοποιεί όλα τα αντιγόνα της νόσου Aujeszky, στην περίπτωση των μη εμβολιασθέντων χοίρων, ή δοκιμασία ELISA για τα αντιγόνα G1 της νόσου Aujeszky, στην περίπτωση χοίρων που εμβολιάσθηκαν με εμβόλιο από το οποίο έχουν αφαιρεθεί τα αντιγόνα G1.Με την επιφύλαξη των διατάξεων που εφαρμόζονται σε περιπτώσεις που διαγνώστηκαν κρούσματα αφθώδους πυρετού και πανώλης των χοίρων, ή άλλης ασθένειας του καταλόγου Α, αν μία από τις ανωτέρω δοκιμασίες αποδειχθεί θετική, το ζώο πρέπει να απομακρυνθεί αμέσως από το χώρο απομόνωσης. Σε περίπτωση ομαδικής απομόνωσης, η αρμόδια αρχή πρέπει να λάβει όλα τα αναγκαία μέτρα, ώστε να εξασφαλίσει στα υπόλοιπα ζώα την ανάκτηση υγιειονομικού χαρακτηρισμού τέτοιου που να τους επιτρέπει να γίνουν δεκτά στο κέντρο συλλογής σπέρματος σύμφωνα με το παρόν παράρτημα.Ωστόσο, όσον αφορά τη βρουκέλλωση, όταν τα αποτελέσματα των δοκιμασιών είναι θετικά, εφαρμόζεται το ακόλουθο πρωτόκολλο:i) οι θετικοί οροί υπόκεινται σε δοκιμασία οροσυγκόλλησης, καθώς και στη δοκιμασία που αναφέρεται ανωτέρω στην πρώτη περίπτωση η οποία δεν έχει πραγματοποιηθεί·ii) πραγματοποιείται επιδημιολογική μελέτη στις εκμεταλλεύσεις προέλευσης των ζώων που παρουσιάζουν θετικά αποτελέσματα·iii) τα ζώα των οποίων οι δοκιμασίες παρουσιάζουν θετικά αποτελέσματα, πραγματοποιείται σε δείγματα που λαμβάνονται μετά την πρώτη συλλογή μια δεύτερη σειρά δοκιμασιών (δοκιμασία βρουκελλικού αντιγόνου εντός ρυθμιστικού διαλύματος, οροσυγκόλληση, σύνδεση συμπληρώματος.)Η υποψία βρουκέλλωσης επιβεβαιώνεται ή αίρεται με βάση τα αποτελέσματα της μελέτης που πραγματοποιήθηκε στις εκμεταλλεύσεις προέλευσης και με τη σύγκριση των αποτελεσμάτων των δύο σειρών δοκιμασιών.Όταν αρθεί η υποψία βρουκέλλωσης, τα ζώα, των οποίων τα αποτελέσματα της πρώτης δοκιμασίας ήταν αρνητικά, μπορούν να εισαχθούν στο κέντρο. Τα ζώα, των οποίων τα αποτελέσματα μιας δοκιμασίας ήταν θετικά, μπορούν να γίνουν αποδεκτά εάν αντιδράσουν αρνητικά σε δύο σειρές δοκιμασιών (δοκιμασία βρουκελλικού αντιγόνου εντός ρυθμιστικού διαλύματος, οροσυγκόλληση, δοκιμασία σύνδεσης συμπληρώματος) που πραγματοποιήθηκαν διάλειμμα τουλάχιστον επτά ημερών.2. Όλες οι δοκιμασίες πρέπει να πραγματοποιούνται σε εργαστήριο εγκεκριμένο από το κράτος μέλος.3. Τα ζώα γίνονται δεκτά στο κέντρο συλλογής σπέρματος μόνον με ρητή άδεια του κτηνιάτρου του κέντρου. Πρέπει να καταγράφονται όλες οι μετακινήσεις των ζώων, είτε πρόκειται για εισόδους είτε για εξόδους.4. Κανένα από τα ζώα που εισέρχονται στο κέντρο συλλογής σπέρματος δεν πρέπει να παρουσιάζει οποιοδήποτε κλινικό σύμπτωμα ασθένειας κατά την ημέρα της εισόδου τους· με την επιφύλαξη της παραγράφου 5, όλα τα ζώα πρέπει να προέρχονται απευθείας από χώρο απομόνωσης, όπως αναφέρεται στην παράγραφο 1, στοιχείο α), ο οποίος, κατά την ημέρα της αποστολής, πληροί επίσημα τους ακόλουθους όρους:α) δεν βρίσκεται σε περιορισμένη ζώνη η οποία καθορίζεται σύμφωνα με τις διατάξεις της κοινοτικής νομοθεσίας που θεσπίστηκε λόγω εμφάνισης μιας ασθένειας στους χοίρουςβ) κατά τους τελευταίους 12 μήνες, δεν έχει καταγραφεί καμία κλινική, παθολογική ή ορολογική ένδειξη της νόσου Aujeszky.5. Εφόσον πληρούνται οι όροι που θεσπίζονται στην παράγραφο 4 και εφόσον, κατά τους 12 προηγούμενους μήνες, έχουν πραγματοποιηθεί οι συνήθεις δοκιμασίες που αναφέρονται στο κεφάλαιο ΙΙ, τα ζώα μπορούν να μεταφέρονται από ένα εγκεκριμένο κέντρο συλλογής σπέρματος σε άλλο με παρόμοιο υγειονομικό χαρακτηρισμό χωρίς απομόνωση και χωρίς δοκιμασίες, με την προϋπόθεση ότι η μεταφορά θα εκτελείται απευθείας. Το συγκεκριμένο ζώο δεν πρέπει να έρχεται σε άμεση ή έμμεση επαφή με δίχηλα των οποίων ο υγειονομικός χαρακτηρισμός είναι χαμηλότερος, το δε χρησιμοποιούμενο μεταφορικό μέσο πρέπει να έχει προηγουμένως απολυμανθεί. Αν η μετακίνηση από ένα κέντρο συλλογής σπέρματος σε άλλο πραγματοποιείται μεταξύ κρατών μελών, τότε γίνεται σύμφωνα με την οδηγία 64/432/ΕΟΚ.6. Σε περίπτωση εμπορικών συναλλαγών μεταξύ κρατών μελών, τα ζώα πρέπει να συνοδεύονται από υγειονομικό πιστοποιητικό σύμφωνα με το υπόδειγμα 2 του παραρτήματος ΣΤ της οδηγίας 64/432/ΕΟΚ, η δε απολύμανση του μέσου μεταφοράς, ως μια από τις ακόλουθες συμπληρωματικές εγγυήσεις πιστοποιείται στο τμήμα Γ σημείο 4 και αντιστοιχεί στο καθεστώς τους:- τα ζώα έρχονται απευθείας από ένα κέντρο συλλογής σπέρματος σύμφωνα με την οδηγία 90/429/ΕΟΚ·- τα ζώα έρχονται απευθείας από ένα χώρο απομόνωσης και πληρούν τους όρους αποδοχής σε ένα κέντρο συλλογής σπέρματος που προβλέπονται στο παράρτημα Β κεφάλαιο Ι της οδηγίας 90/429/ΕΟΚ·- τα ζώα έρχονται απευθείας από μια εκμετάλλευση όπου υπάγονταν στο πρωτόκολλο αποδοχής σε προηγούμενη απομόνωση και πληρούν τους όρους αποδοχής σε απομόνωση οι οποίοι προβλέπονται στο παράρτημα Β κεφάλαιο 1 σημείο Ι, στοιχεία β) και γ) και σημείο 2 της οδηγίας 90/429/ΕΟΚ.ΚΕΦΑΛΑΙΟ ΙΙΥποχρεωτικές συνήθεις δοκιμασίες για τα ζώα που διαμένουν σε εγκεκριμένα κέντρα συλλογής σπέρματος1. Όλα τα ζώα που διαμένουν σε ένα εγκεκριμένο κέντρο συλλογής σπέρματος πρέπει να υποβάλλονται και να αντιδρούν αρνητικά, στις ακόλουθες δοκιμασίες:α) οροεξουδετέρωση ή δοκιμασία ELISA που χρησιμοποεί όλα τα αντιγόνα του ιού της νόσου Aujeszky, στην περίπτωση των μη εμβολιασθέντων χοίρων,ή δοκιμασία ELISA για τα αντιγόνα G1 της νόσου Aujeszky, στην περίπτωση χοίρων που εμβολιάσθηκαν με εμβόλιο από το οποίο έχουν αφαιρεθεί τα αντιγόνα G1β) όσον αφορά τη βρουκέλλωση, μια δοκιμασία σύνδεσης του συμπληρώματος ή δοκιμασία βρουκελλικού αντιγόνου εντός ρυθμιστικού διαλύματος (από την 1η Ιανουαρίου 2001, η δοκιμασία βρουκελλικού αντιγόνου εντός ρυθμιστικού διαλύματος θα είναι η μόνη επιτρεπόμενη δοκιμασία)γ) στη δοκιμασία ELISA ή σε δοκιμασία οροεξουδετέρωσης για την παρουσία αντισωμάτων της κλασικής πανώλης των χοίρων.Στις δοκιμασίες αυτές υποβάλλονται:όλα τα ζώα τη στιγμή που εξέρχονται από το κέντρο, αλλά το αργότερο 12 μήνες μετά την εισαγωγή τους σε περίπτωση που συνεχίζουν να παραμένουν στο κέντρο αφού λήξει η παραπάνω χρονική περίοδος. Η δειγματοληψία μπορεί να πραγματοποιείται στο σφαγείο·ή25 % των ζώων στο κέντρο υποβάλλονται σε δοκιμασία κάθε τρεις μήνες.Στην περίπτωση αυτή, ο κτηνίατρος του κέντρου μεριμνά ώστε η δειγματοληψία να αντιπροσωπεύει το συνολικό πληθυσμό του κέντρου, ιδίως όσον αφορά τις ομάδες ηλικίας και τους χώρους όπου διαμένουν οι κάπροι. Επιπλέον, ο κτηνίατρος του κέντρου μεριμνά ώστε όλα τα ζώα να υποβάλλονται σε έλεγχο μία τουλάχιστον φορά κατά τη διάρκεια της παραμονής τους στο κέντρο και τουλάχιστον κάθε 12 μήνες, αν η παραμονή τους υπερβαίνει το ένα έτος.2. Όλες οι δοκιμασίες πρέπει να πραγματοποποιούνται σε εργαστήριο εγκεκριμένο από το κράτος μέλος.3. Σε περίπτωση που ένα ζώο αντιδράσει θετικά σε μία από τις παραπάνω δοκιμασίες, πρέπει να απομονώνεται, και το σπέρμα του που έχει συλλεγεί μετά την τελευταία δοκιμασία με αρνητικά αποτελέσματα δεν θα μπορεί να αποτελεί αντικείμενο ενδοκοινοτικού εμπορίου.Το σπέρμα, το οποίο έχει συλλεγεί από έκαστο ζώο που ευρίσκεται στο κέντρο από την ημερομηνία κατά την οποία για τελευταία φορά έδωσε αρνητικό αποτέλεσμα η δοκιμασία επί του συγκεκριμένου ζώου, αποθηκεύεται χωριστά και δεν επιτρέπεται να διατίθεται στο ενδοκοινοτικό εμπόριο μέχρις ότου αποκατασταθεί ο υγειονομικός χαρακτηρισμός του συγκεκριμένου κέντρου.ΠΑΡΑΡΤΗΜΑ ΓΌροι τους οποίους πρέπει να πληροί το σπέρμα που συλλέγεται στα εγκεκριμένα κέντρα συλλογής σπέρματος και που προορίζεται για το ενδοκοινοτικό εμπόριο1. Το σπέρμα πρέπει να προέρχεται από ζώα τα οποίαα) δεν εμφανίζουν κατά την ημερομηνία της συλλογής, κανένα κλινικό σύμπτωμα ασθένειαςβ) δεν έχουν εμβολιασθεί κατά του αφθώδους πυρετούγ) ανταποκρίνονται στις απαιτήσεις του παραρτήματος Β, κεφαλαίο Ιδ) παρεμποδίζονται να προβαίνουν σε φυσιολογική συνουσίαε) διαμένουν σε κέντρα συλλογής σπέρματος τα οποία δεν πρέπει να βρίσκονται μέσα σε περιορισμένη ζώνη που οριοθετείται σύμφωνα με τις διατάξεις της κοινοτικής νομοθεσίας σχετικά με τις μεταδοτικές ασθένειες των οικόσιτων χοίρωνστ) παρέμειναν σε κέντρα συλλογής σπέρματος τα οποία, κατά τις 30 αμέσως προηγούμενες μέρες από την ημερομηνία της συλλογής, ήταν απαλλαγμένα από τη νόσο Aujeszky.2. Ένας αποτελεσματικός συνδυασμός αντιβιοτικών, ιδίως κατά της λεπτοσπείρωσης και των μυκοπλασμάτων, πρέπει να προστίθεται στο σπέρμα μετά την τελική αραίωση ή στον διαλύτη. Σε περίπτωση κατεψυγμένου σπέρματος, τα αντιβιοτικά να προστίθενται πριν καταψυχθεί το σπέρμα.Ο συνδυασμός αυτός πρέπει να είναι αποτελεσματικός στον ίδιο τουλάχιστον βαθμό με τα παρακάτω διαλύματα:>ΘΕΣΗ ΠΙΝΑΚΑ>Αμέσως μετά την προσθήκη των αντιβιοτικών, τα αραιωμένο σπέρμα πρέπει να διατηρείται σε θερμοκρασία όχι κατώτερη των 15 °C επί τουλάχιστον 45 λεπτά.3. Το σπέρμα που προορίζεται για το ενδοκοινοτικό εμπόριο πρέπει:α) να αποθηκεύεται, πριν από την αποστολή, υπό τις συνθήκες που προβλέπονται στα κεφάλαια Ι και ΙΙ του παραρτήματος Α·β) να μεταφέρεται προς το κράτος μέλος προορισμού μέσα σε δοχεία τα οποία έχουν καθαριστεί, απολυμανθεί ή αποστειρωθεί πριν από τη χρήση τους και που έχουν σφραγιστεί προτού φύγουν από τον εγκεκριμένο χώρο αποθήκευσης.4. Τα κράτη μέλη δύνανται να μην αποδέχονται σπέρμα από κέντρα συλλογής στα οποία γίνονται δεκτοί κάπροι εμβολιασμένοι κατά της νόσου Aujeszky, στο έδαφός τους ή σε μια περιοχή του εδάφους τους, όταν έχει αναγνωριστεί απαλλαγμένο(-η) από τη νόσο Αυjeszky σύμφωνα με το άρθρο 10 της οδηγίας 64/432/ΕΟΚ."